Kjell Inge Bjerga

Kjell Inge Bjerga (født 1970) er en norsk historiker som er professor i forsvarshistorie og direktør for Institutt for forsvarsstudier.

Han er cand.philol. i historie fra Universitetet i Oslo og har doktorgrad fra Universitetet i Bergen. Han var ansatt som forsker ved Institutt for forsvarsstudier fra 1999, ble seksjonsleder der i 2005 og var faglig leder for omstillingsforskningen fra 2012 til 2016. Han var dekan ved Forsvarets høgskole fra 2014 til 2017 og ledet sekretariatet for regjeringens arbeidsgruppe for Forsvarets bistand til politiet i 2016. 

Hans forskning har vesentlig handlet om forsvarspolitikk, doktriner, organisering, kommandosystemer og strategisk styring på sikkerhetsfeltet.

Referanser 

Norske historieprofessorer
Personer tilknyttet Forsvarets høgskole